# אנבפטיסטים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנבפטיזם (באנגלית: Anabaptism) - תנועה דתית רדיקלית שפעלה בעיקר בגרמניה, החל מהמאה ה-16. רעיונות התנועה הושפעו מהלהט הדתי של אותה תקופה אשר חתר לחזרה לפשטות ולדבקות בכתבי הקודש כמקור יחיד להוראות הדת הנוצרית, התנועה קיימת היום בעיקר בארצות הברית.

פרוש השם ana ביוונית הוא "מחדש" ו-baptist הוא "טובל" כלומר טבילה מחודשת. כמוטו מרכזי של התנועה טענו האנבפטיסטים כי אין כל משמעות לטבילה בילדות כאשר הילד אינו מסוגל לעמוד על דעתו, והטבילה האמיתית היא טבילת מבוגרים, המסוגלים לקבל על עצמם סקרמנט זה.

הכנסייה והרשויות התנגדו לאנבפטיסטים. הם סבלו רדיפות, נאסרו ורבים מהם אף הוצאו להורג. בציריך למשל רשויות הכנסייה (באישורו המלא של צווינגלי) הטביעו את האנבפטיסטים מתושבי המקום.

האנבפטסיטים היו ברובם הגדול שקטים ולרוב לא התנגדו אקטיבית לרדיפות הקשות מצד השלטונות, אולם קבוצות מסוימות מביניהם פנו לדרך אלימה לאחר שנים של רדיפות. כך למשל תפסה בשנת 1536 קבוצת קנאים שפעלה על פי חזונו של "נביא" בשם תומס מונצר את העיר מינסטר שבמדינת ווסטפליה (גרמניה) והנהיגה בה "ממשל קדושים", עד שהותקפה וחוסלה על ידי הרשויות ותושבי האזור.

בהקשר זה ראוי להדגיש כי לותר ומלנכתון, המנהיגים הדתיים הבולטים שהובילו את הרפורמציה באותה עת ממש, תמכו ברדיפת האנבפטיסטים. לשיטתו של מלנכתון גם את האנבפטיסטים ה"שקטים" היה צריך להשמיד משום שהתנגדו לסמכות המדינה.

לתופעת האנבפטיזם חשיבות כאחת מן הכתות המשיחיות אשר ביקשו לכפור בסמכותה המקובלת של הכנסייה, אף שבשל נטיותיה המשיחיות לא הצליחה לצבור תאוצה כפי שעשה בהצלחה הפרוטסטנטים.

מתוך הכנסיה האנבפטיסטית צמחו אגודת הידידים והבפטיזם באנגליה, האימיש המנוניטים וההוטריטים שמרוכזים היום בעיקר בארה"ב ועוד מספר כנסיות קטנות.

## [עריכה] ראו גם

- שלטון האנבפטיסטים במינסטר

מקור: http://he.wikipedia.org../../../%D7%90/%D7%A0/%D7%91/%D7%90%D7%A0%D7%91%D7%A4%D7%98%D7%99%D7%A1%D7%98%D7%99%D7%9D.html

קטגוריה: נצרות: זרמים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Català
- Česky
- Cymraeg
- Dansk
- Deutsch
- Esperanto
- Español
- Eesti
- Français
- Arpitan
- Magyar
- Italiano
- 日本語
- 한국어
- Lietuvių
- Nederlands
- Norsk (bokmål)
- Polski
- Português
- Română
- Slovenčina
- Svenska
- Українська
- 中文